stanford-oval/wikipedia huggingface dataset:
אוליבר ברמן
מרוצים > פורמולה 1

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2024 | פרארי | בחריין | ערב הסעודית 7 | אוסטרליה | יפן | הרפובליקה העממית של סין | ארצות הברית | איטליה | מונקו | קנדה | ספרד | אוסטריה | בריטניה | הונגריה | בלגיה | הולנד | איטליה | אזרבייג'ן | סינגפור | ארצות הברית | מקסיקו | ברזיל | ארצות הברית | קטר (מדינה) | איחוד האמירויות הערביות | 18 | 7 |
| 2024 | האס | בחריין | ערב הסעודית | אוסטרליה | יפן | הרפובליקה העממית של סין | ארצות הברית | איטליה | מונקו | קנדה | ספרד | אוסטריה | בריטניה | הונגריה | בלגיה | הולנד | איטליה | אזרבייג'ן 10 | סינגפור | ארצות הברית | מקסיקו | ברזיל 12 | ארצות הברית | קטר (מדינה) | איחוד האמירויות הערביות | 18 | 7 |
| 2025 | האס | אוסטרליה 14 | הרפובליקה העממית של סין | יפן | בחריין | ערב הסעודית | ארצות הברית | איטליה | מונקו | ספרד | קנדה | אוסטריה | בריטניה | בלגיה | הונגריה | הולנד | איטליה | אזרבייג'ן | סינגפור | ארצות הברית | מקסיקו | ברזיל | ארצות הברית | קטר (מדינה) | איחוד האמירויות הערביות | 14 | 0 |
↑  העונה טרם הסתיימה
הערות שוליים

↑  ADAC F4 2020 season
↑  Ollie Bearman ‘hoping to make positive impact’ as he looks to secure 2022 FIA F3 Prema seat, FeederSeries.net, 4 November 2021
↑  Four Finalists Selected For 2021 Aston Martin Autosport BRDC Award
↑  PREMA Racing sign Ferrari junior Bearman for 2022, FIAFormula3.com, 28 December 2021
↑  How Ferrari rising star Bearman fared in his maiden FIA F3 season, Autosport, 21 October 2022
↑  Bearman promoted to Formula 2 with PREMA Racing for 2023, FiaFormula2.com, 14 November 2022
↑  Oliver Bearman remains with PREMA Racing to complete 2024 lineup, FiaFormula2.com, 20 December 2023
↑  British Youngster Bearman Joins Ferrari Driver Academy, Motorsport.com, 21 November 2021
↑  Bearman does first F1 test with Ferrari at Fiorano, Formula Scout, 11 October 2023
↑  Ferrari Adds Bearman To F1 Reserve Roster For 2024, Motorsport.com, 27 January 2024
↑  Oliver Bearman and Pietro Fittipaldi Named Official Reserve Drivers for MoneyGram Haas F1 Team, HassF1Team, 1 February 2024
↑  Bearman replaces Sainz at Ferrari for Saudi Arabian GP after appendicitis diagnosis, Autosport, 8 March 2024
↑  DRIVER OF THE DAY: Bearman wins by a landslide with P7 on debut for Ferrari in Jeddah, Formula1.com, 9 March 2024
↑  F2 star Ollie Bearman promoted to F1 with Haas for 2025, Formula1.com, 4 July 2024
↑  Bearman to make second F1 start at Baku in place of banned Magnussen, Racefans.net, 6 September 2024
קרב ג'באליה השני (2024)

ערך זה עוסק בקרב השני בעיר ג'באליה במלחמת חרבות ברזל. אם התכוונתם למשמעות אחרת, ראו .
קרב ג'באליה השני היה קרב במלחמת חרבות ברזל בין אוגדה 98 של צה"ל לבין ארגוני הטרור העזתים בהובלת גדודי עז א-דין אל-קסאם, הזרוע הצבאית של חמאס.
בקרב ג'באליה ב-2023 צה"ל השיג אחיזה מבצעית בג'באליה עד ינואר 2024, אך נמנע מלהשתלט על אזורים מסוימים במחנה הפליטים. כוחות חמאס התארגנו מחדש במחנה הפליטים, וב-11 במאי פתח צה"ל במבצע להשתלטות מחודשת על מחנה הפליטים ג'באליה. בקרב נהרגו מאות מחבלים וחולצו 7 גופות חטופים ישראלים ממתקפת הפתע על ישראל. ב-31 במאי הסתיים הקרב לאחר פירוק מסגרת החמאס האזורית, וצה"ל יצא מאזור הלחימה.
רקע

בחודש נובמבר 2023, במסגרת התמרון הקרקעי ברצועת עזה במלחמת חרבות ברזל אוגדות צה"ל 162 ו-36 כיתרו את העיר עזה מצפון ומדרום והתחברו על ציר החוף שלה. בהמשך השתלטו על לב העיר ופירקו את מסגרות החמאס בתחום העיר. במהלך הכניסה מצפון של אוגדה 162, עברה האוגדה בשטחי עיירות צפון הרצועה, בהם ג'באליה ובית לאהיא. במסגרת זו הושגה שליטה מבצעית על עיקר העיירה, אך צה"ל נמנע מהשתלטות על מחנה הפליטים בג'באליה, ונלחם רק סביבו.[דרוש מקור] בחודשים הבאים השתנה הסד"כ הצבאי בתחומי העיר, החל מפברואר כוחות אוגדה 162 שפיקחו על צפון הרצועה, התרכזו במסדרון נצרים מדרום לה ובראשית אפריל הם היו הכוחות העיקריים של צה"ל ברצועה, לאחר שאוגדה 98 סיימה את קרב ח'אן יונס ויצאה להתרעננות.
במהלך הלחימה של אותם חודשים, מאות מחבלים ברחו לאזור מחנה הפליטים ג'באליה, שכן לא הייתה בו נוכחות צה"ל, ואלו הכינו קווי הגנה, התחמשו מחדש ועיבו את המערכים שלהם.[דרוש מקור] ב-5 במאי קרסו שיחות המשא ומתן לעסקת חטופים, לאחר שחמאס לא נענה בחיוב למתווה המצרי בזמן שקבע לו האולטימטום הישראלי, ומכאן החל צה"ל בקרב רפיח בדרום הרצועה. שבוע לאחר תחילת המבצע ברפיח, פתחה אוגדה 98 בפיקוד תא"ל דן גולדפוס במבצע בעומק מחנה הפליטים ג'באליה, במטרה להשיג בו אחיזה מבצעית מלאה. רוב אוכלוסיית מחנה הפליטים נטשה אותו זמן רב לפני התמרון המחודש, עוד באוקטובר 2023, בעקבות פינוי צפון רצועת עזה בהוראת מדינת ישראל.
הערות שוליים

↑  אבי אשכנזי, ‏שבע גופות חטופים חולצו, 600 מחבלים חוסלו: צה"ל יצא מג'באליה, באתר מעריב אונליין, 31 במאי 2024.
↑  אבי אשכנזי, פלד ארבלי, ‏צה"ל נכנס בהפתעה למחנות המרכז - אלו ההישגים ב-24 שעות האחרונות, באתר מעריב אונליין, 5 ביוני 2024
↑  תמונות לוויין: כך הורחב מסדרון נצרים ברצועה, באתר ynet, 26 באוגוסט 2024
↑  לירן וינשטיין, עוז ישראל שוורץ, ‏צפו בתיעוד: כוחות צה"ל פושטים על שכונת ג'באליה, באתר "סרוגים", 12 במאי 2024
1 2  אמיר בוחבוט‏, ההפתעה שחיכתה לצה"ל בג'באליה: שלושה גדודים של חמאס, ולא אחד כפי שסברו, באתר וואלה, 27 במאי 2024
↑  איתי בלומנטל כרמלה מנשה, צה"ל נערך לפעולה קרקעית מחודשת בג'בליה, באתר כאן – תאגיד השידור הישראלי, 11 במאי 2024
↑  עוז ישראל שוורץ, ‏דיווחים פלסטיניים: חילופי אש בין צה"ל לפעילי חמאס בג'באליה, באתר "סרוגים", 12 במאי 2024
↑  אלמז מנגיסטו, ‏"החיילים בטנק הם צדיקים, עשו את הכי טוב שהם יכלו", באתר ‏מאקו‏, 16 במאי 2024
↑  ניר דבורי, ‏הטנקים היו עם מדפים סגורים, זיהו קנה מבית סמוך – וירו על הכוח | תחקיר ראשוני, באתר ‏מאקו‏, 16 במאי 2024
↑  נינה פוקס, יואב זיתון, רענן בן צור, רס"ן גל שבת, מ"פ בצנחנים, מת מפצעיו אחרי היתקלות עם מחבלים בג'באליה, באתר ynet, 19 במאי 2024
↑  איתן גליקמן, יואב זיתון, סמל בן אבישי נפל בג'באליה: "היו לו המון חלומות - וחיוך כובש", באתר ynet, 17 במאי 2024
1 2  יואב זיתון, צה"ל בלב ג'באליה: "הלחימה שם - אולי העצימה ביותר מאז 7 באוקטובר", באתר ynet, 17 במאי 2024
↑  ישי אלמקייס, סמח"ט צנחנים בלב ג'באליה: "שברנו את קווי ההגנה של האויב והכרענו אותו", באתר www.makorrishon.co.il
↑  אדם קוטב, יואב זיתון, לירן תמרי, גופותיהם של שלושה חטופים חולצו מרצועת עזה, באתר ynet, 17 במאי 2024
↑  אבי אשכנזי, פלד ארבלי, ‏דובר צה"ל: גופתו של החטוף רון בנימין הושבה לישראל במבצע מיוחד, באתר מעריב אונליין, 18 במאי 2024
↑  לילך שובל, הקרב במנהרה בג'באליה: כך חולצו גופות החטופים, באתר ישראל היום, ‏20 במאי 2024
↑  פלד ארבלי, ‏הרמטכ"ל בלב ג'באליה: ״אנחנו במלחמה שאמרנו שהיא תהיה ממושכת", באתר מעריב אונליין, 21 במאי 2024
↑  יואב זיתון, נעים באיטיות, בתוך הסמטאות הצפופות של מעוז חמאס: "250 מחבלים חוסלו כאן", באתר ynet, 23 במאי 2024
↑  אבי אשכנזי, פלד ארבלי, ‏אוריון, חנן ומישל: צה"ל חילץ שלוש גופות חטופים מרצועת עזה, באתר מעריב אונליין, 24 במאי 2024
↑  הצנחנים חיסלו כ-100 מחבלים בג'באליא ואיתרו חנויות ממולכדות בלב השוק, באתר אתר צה"ל
↑  הותר לפרסום: סמ"ר סהר סודאי, לוחם גבעתי, נפל בקרב בצפון הרצועה, באתר ynet, 26 במאי 2024
↑  רועי רובינשטיין, הובא למנוחות לוחם גבעתי שנפל בג'באליה: "רק בן 20, לא הספקת כלום", באתר ynet, 27 במאי 2024
↑  אבי אשכנזי, ‏חיזבאללה מבין את המסר: הטיסה החריגה לארה"ב והקומנדו שיעלה לצפון, באתר מעריב אונליין, 29 במאי 2024
↑  אמיר בוחבוט‏, "ילד של בית, היישוב כולו באבל": סמל ידידיה אזוגי נפל בקרבות בעזה, באתר וואלה, 30 במאי 2024
↑  236 ימים למלחמה, באתר ynet, 29 במאי 2024
לוחמי חטיבת הצנחנים בפעילות בג'באליה, מאי 2024
לוחם עוקץ במחנה ג'באליה, מאי 2024
לוחמי סיירת צנחנים במחנה ג'באליה, מאי 2024
לוחמי סיירת הצנחנים בג'באליה, 2024
גבריאל בורטולטו

גבריאל בורטלטו אוליברה (בפורטוגזית: Gabriel Bortoleto Oliveira‏; נולד ב-14 באוקטובר 2004) הוא נהג מרוצים ברזילאי המתחרה עבור קבוצת קיק סאובר באליפות הפורמולה 1. בשנת 2024 זכה באליפות הפורמולה 2.
קריית מרוצים

בורטולטו החל להתחרות בקארטינג בשנת 2012 והתחרה בקטגוריות השונות במשך 7 שנים. בשנת 2020 הצטרף לקבוצת Prema באליפות פורמולה 4 האיטלקית. במהלך העונה השיג ניצחון אחד וחמישה פודיומים ובסיומה דורג במקום החמישי. בשנת 2021 התחרה באליפות הפורמולה רג'יונל האירופאית בה דורג במקום ה-15. שנה לאחר מכן דורג במקום השישי.
בסטפטמבר 2022 חתם בקבוצת הניהול A14 המנוהלת על ידי פרננדו אלונסו. ימים ספורים לאחר מכן הוכרז כנהג של קבוצת טרידנט באליפות הפורמולה 3. בסבב הפתיחה, שהתקיים בבחריין ניצח את המרוץ בתוספת נקודת הבונוס על הקפה מהירה ועלה לראש טבלת הנהגים, מקום עליו שמר לאורך כל העונה עד לזכייה בתואר.
קריית מרוצים > פורמולה 1

באוקטובר 2023, לאחר הזכייה באליפות הפורמולה 3, הוחתם בתוכנית פיתוח הנהגים של קבוצת מקלארן. את ההתנסות הראשונה במכונית פורמולה 1 עשה כשנה לאחר מכן במבחן שהתקיים ברד בול רינג. בנובמבר הודיעה קבוצת סאובר שהחתימה את בורטולטו על חוזה רב-עונתי, החל מעונת 2025 לצידו של ניקו הולקנברג.
מרוצים > פורמולה 1

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2025 | קיק סאובר | אוסטרליה פרש | הרפובליקה העממית של סין | יפן | בחריין | ערב הסעודית | ארצות הברית | איטליה | מונקו | ספרד | קנדה | אוסטריה | בריטניה | בלגיה | הונגריה | הולנד | איטליה | אזרבייג'ן | סינגפור | ארצות הברית | מקסיקו | ברזיל | ארצות הברית | קטר (מדינה) | איחוד האמירויות הערביות |  | 0 |
↑  העונה טרם הסתיימה
הערות שוליים

↑  Gabriel Bortoleto closes with PREMA and will compete in F4 in Europe – Other Categories, Time24.news, 19 December 2019
↑  FRegional racer Gabriel Bortoleto joins Alonso’s management company, Formula Scout, 15 September 2022
↑  Alonso protege Gabriel Bortoleto graduates to FIA F3 with Trident, Formula Scout, 26 September 2022
↑  Gabriel Bortoleto celebrates Formula 3 Champion title and Aramco Best Rookie Award, FIAFormula3.com, 15 December 2023
↑  McLAREN Racing sign FIA Formula 3 Champion Gabriel Bortoleto to the Driver Development programme, McLaren.com, 5 October 2023
↑  Gabriel Bortoleto conducts first F1 test with McLaren at Red Bull Ring, Formula Scout, 7 September 2024
↑  Kick Sauber confirm rookie Bortoleto as second driver for 2025, Formula1.com, 6 November 2024
יוגה

תרגול יוגה במושב אמירים, 1969
יוגה (בסנסקריט: योग, מילולית: עול, רתמה או אחדות, איחוד) היא פילוסופיה, אורח חיים ומשמעת תרגול שמטרתה איחוד העצמי הפרטי (ג'יוואטמה) עם העצמי האוניברסלי (פארמאטמה). במילים פשוטות יותר, יוגה מבקשת להביא לאחדות של הגוף, התודעה והנשמה (soul). יוגה היא שם כללי למספר תורות חכמה מיסטיות או רוחניות, שמקורן בהודו. בימינו מקובל במערב השימוש בשם בשיטת אימון גופני עם אלמנטים מעטים ושוליים של רוחניות.
המילה "יוגה" גזורה מהמילה יוּגְ', ("Yuj") שמשמעותה בסנסקריט לחבר, לרתום, או לכפות (מלשון כפיתה), כמו גם עול בקר. המילה Yoke באנגלית ("עול") מגיעה אף היא מאותה מילה בסנסקריט. המושג משמש בהשאלה לרתימת או איחוד הנשמה הפרטית - הג'יווה אטמה עם הנשמה העילאית - הפרמה אטמה.
על פי פילוסופיית היוגה, במצב זה התודעה שלווה ואנחנו פוגשים במישור הרוחני, לפי היוגה - הנשמה, וחווים שלווה נצחית הנקראת, בין היתר: סמאדהי. היוגה היא הדרך כדי להגיע לשלב זה. היא מסע פיזי או מנטלי ורוחני שמטרתו להגביל את תנודות התודעה, ודרכו המתרגל מקבל כלים להתמודד עם הקשיים האישיים שלו, פיזיים או נפשיים.
יוגה היא גם שם לאחד מששת הזרמים המסורתיים בפילוסופיה ההינדית, המקבלים את הוודות כסמכות העליונה.
היוגה מבקשת לתרום לאיזון הגוף והנפש ולמודעות והכרה עצמית.
היוגה הג'יינית

היוגה של הג'ייניזם שואפת להגשמה עצמית ולהגעה (והישארות) במצב הטהור של הנשמה, מצב של מודעות טהורה. זרם יוגה זה משולב בעקרונות הדתיים של שלושת היהלומים (Ratnatraya - החזון הנכון, הידע הנכון וההתנהלות הנכונה) ולכן לא נפוץ אצל אלו שאינם נמנים עם חסידי הדת הג'יינית.
היוגה הבודהיסטית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מדיטציה בודהיסטית מקיפה מגוון של טכניקות מדיטציה שמטרתן לפתח תשומת לב, ריכוז, רוגע ותובנות. טכניקות ליבה נשמרו בטקסטים בודהיסטים עתיקים והתפשטו וקיבלו גוונים שונים באמצעות מסירה ממורים לתלמידים. בודהיסטים מתמידים בביצוע מדיטציה כחלק מהדרך שלהם להגיע לעבר הארה ונירוואנה.
הנתיבים הקלאסיים ביוגה ההינדואיסטית

ראג'ה יוגה: זרם זה מסתמך על היוגה סוטרות של פטנג'לי ונקרא ראג'ה יוגה, שפירושו "המלך של היוגה" או "היוגה הקלאסית". נוסדה ב-100–400 שנה לספירה. בסוטרות של פטנג'לי מופיעים מוטיבים רבים מהסאנקייה והוא השפיע על עיצוב הבודהיזם והג'ייניזם, שני הזרמים הלא מסורתיים בפילוסופיה ההודית. פטנג'לי מתאר בפרק השני והשלישי של הסוטרות שלו את האשטנגה יוגה שמורכבת משמונה איברים (אשטנגה ashtanga = שמונה איברים) או שלבים של היוגה במסע לחקר התודעה והנשמה:
יאמה: דיברות המוסר האוניברסליות, חמישה במספרם.
ניאמה: היטהרות עצמית על ידי משמעת, חמישה במספרם.
אסאנה: משמעות השם היא 'ישיבה' או 'מושב', מקובל לתרגם ל'תנוחה'.
פראנאיאמה: שליטה בזרימת ובקצב הנשימה, עצירות נשימה מלוות בבנדהות.
פרטיהארה: כינוס עצמי וניתוק המחשבה מגורמים חיצוניים.
דהאראנה: ריכוז.
דהיאנה: מדיטציה.
סמאדהי: מצב של מודעות הנוצר על ידי מדיטציה.
קארמה יוגה: דרך "הפעולה הנכונה". על פי הבהגווד גיטה שהוא חלק מהמהאבאראטה (מיתולוגיה רחבת-היקף מהמאה ה-5 לפנה"ס, המתאר את ראשית ההיסטוריה ההודית), יש לפעול בעולם מבלי להיאחז בפירות הפעולה, זאת מתוך מטרה להשתחרר מאגוצנטריות ובכך להשתחרר מהכבלים הכובלים אותנו ללידה ומוות חוזרים ונשנים בעולם הנוכחי (שנקרא סמסרה).
ג'אנה יוגה: דרך החשיבה, הדרך הרציונלית.
בהקטי יוגה: ("דרך ההתמסרות" - דרך האהבה לעליון),
דרכים רוחניות יותר כוללות מדיטציה עם או בלי אמירת מנטרות או שתיקה (ויפאסאנה).
ענפי היוגה ההינדואיסטית

היוגה ההינדואיסטית היא הנפוצה ביותר  והענפה ביותר, הענפים החשובים שלה הם :
ראג'ה יוגה (היוגה המלכותית)
האטה יוגה (יוגה של כח הרצון Forceful Yoga)
קארמה יוגה (יוגה של פעולה ושירות)
ג'נאנה וגה (יוגה של לימוד וחוכמה)
בהקטי יוגה (יוגה של דבקות)
מנטרה יוגה (יוגה של צלילים עוצמתיים)
טנטרה יוגה (יוגה של רצף) שכוללת קונדלני יוגה (יוגה של כח הנחש) ולאיה יוגה (Laya-Yoga יוגה של השתקעות)
ענפי היוגה ההינדואיסטית > האטה יוגה

ההאטה יוגה היא ענף של היוגה שמשתמש בטכניקות גופניות כדי לטהר ולפתוח מעביר אנרגיה בגוף האסטרלי שנקראים נאדים (naids).
ראו גם

רפואה אלטרנטיבית
רפואה אלטרנטיבית - מונחים
היוגה סוטרות של פטנג'לי
איינגאר יוגה
יוגה תרפיה
בהריגו יוגה
יום היוגה הבינלאומי
אקרו-יוגה
יוגה מודרנית
לקריאה נוספת

יוגי ראמצאראקה, מדע הנשימה היוגי, הרמטיקה. 2024
ב.ק.ס. איינגאר, אור על היוגה, הוד השרון: אסטרולוג. 2000 (הספר בקטלוג ULI)
ב.ק.ס איינגאר, אור על הפראנאיאמה, אסנה, 2010
ב.ק.ס איינגאר, עץ היוגה, אסנה, 2008
ב.ק.ס. איינגאר, אור על החיים, משכל, 2011
ג'ורג' פוירשטיין, היוגה סוטרה לפטנג'לי, אסטרולוג, 2007
דני רוה, חוטים פילוסופיים ביוגה של פטנג'לי, הקיבוץ המאוחד, 2010
אורת סן-גופטה (תרגום), יוגה סוטרה של פטנג'לי, אור-עם, 1994
סוואמי ונקטסאננדה, סוטרות היוגה של פטנג'לי, מודן, 2008
בובי קלנל, יוגה של האישה, פוקוס, 2009
סוואמי וישנו דיוננדה, ספר היוגה השלם, רשפים, 1980
אסנת ישראלי, יוגה לילדים - סיפורים ותרגילים, ספרים הוצאה לאור, 2008
איתמר תיאודור, הודו מסע אל הנשמה, נעם גלעד, 1999
הערות שוליים

↑  Definition of YOKE, www.merriam-webster.com (באנגלית)
↑  דייוויד גורדון וייט, Yoga, Brief History of an idea, Princeton University Press, פרק ראשון מהספר Yoga in practice בעריכתו, 2011, עמ' 3
↑  ההיסטוריה של היוגה | מאמרים | - יוגה - ביס לבריגהו יוגה, באתר www.briguyoga.co.il
↑  G Feuerstein, The Deeper Dimension of Yoga, Boston, London: Shambhaka, 2003, עמ' 10-12
| הינדואיזם ומיתולוגיה הינדואית |
| --- | --- | --- |
| טרימורטי (האלים הראשיים) | הבורא: ברהמה • המגן והמשמר: וישנו • ההורס והבורא-מחדש: שיווה |  |
| אלים נוספים | אינדרה • גאיטרי • גנש • דנוונטרי • הנומאן • לקשמי • סראסווטי  • פרוואטי • קאלי • קרישנה • ראמה • שאקטי |  |
| כתבים | אופנישדות • בהגווד גיטא • ודות (ריג • סמא • יג'ור • אתהרוה) • מהאבהארטה • ראמאיאנה • פוראנות |  |
| מושגים בהינדואיזם | מנטרה (אום • הרא קרישנה) • אטמן • ארבע הווארנות • ברהמן • יוגה • פוג'ה • פרה קדושה • ודאנטה • סמסרה • מוקשה |  |
| חגים ומועדים | דיוואלי • הולי • מהא שיוורטרי • קומבה מלה |  |
| קטגוריות | אלים הינדואים • הינדואיזם • מיתולוגיה הודית |  |
| --- | --- |
בקרת זהויות :  NLI: 987007531833805171  BNE: XX527235  BnF: cb11933824d (data)  GND: 4067199-9  LCCN: sh85149174  NDL: 00574263  NKC: ph114850  TDVİA: yoga
דגש קל

.
בדקדוק עברי, דגש קל הוא סימן ניקוד המסמן את ההבחנה בין שתי דרכי ההגייה של ההגאים באותיות: בג"ד כפ"ת.
מהות פונטית

בעברית המקראית נהגו האותיות העבריות בג"ד כפ"ת בצורה פוצצת[דרוש מקור], אך בתקופת המקרא המאוחרת, בעקבות תהליך דומה שחל בשפה הארמית, הגייתן נתפצלה לשני אופנים: חוכך (רפה/מוארך) וסותם (פוצץ/קשה). למשל, האות ב הייתה נשמעת b‏ או β ~ v‏.
בשיטת הניקוד הטברנית, ההבדל בין עיצור סותם לחוכך מסומן על ידי הדגש הקל. בתוספת הדגש נהגים העיצורים בצורה הסותמת – [b]‏, [g]‏, [d]‏, [k]‏, [p] ו-[t] – ובהיעדרו הוגים את העיצורים המקבילים החוככים – [β~v]‏, [ɣ~ʁ]‏, [ð]‏, [χ~x]‏, [f~ɸ] ו-[θ].
בעברית המדוברת היום נשתמרו ההבדלים האלה רק באותיות בכ" פ, שנהגות בהתאמה b,‏ k ו-p כשיש בהן דגש קל, ו-v,‏ χ~x, ו-f כשהוא נעדר.
להלן טבלה מסכמת:
| עם דגש (סותם)> שם האות | עם דגש (סותם)> צורת האות | עם דגש (סותם)> צליל (סמל IPA) | בלי דגש, רפה (חוכך)> שם האות | בלי דגש, רפה (חוכך)> צורת האות | בלי דגש, רפה (חוכך)> צליל (סמל IPA) |
| --- | --- | --- | --- | --- | --- |
| בֵּי"ת | בּ | b | בֵי"ת | ב | β ~ v |
| גִּימֶ"ל | גּ | ɡ | גִימֶ"ל | ג | ɣ ~ ʁ |
| דָּלֶ"ת | דּ | d | דָלֶ"ת | ד | ð |
| כַּ"ף | כּ | k | כַ"ף | כ | χ ~ x |
| פֵּ"א | פּ | p | פֵ"א | פ | f ~ ɸ |
| תָּ"ו | תּ | t | תָ"ו | ת | θ |
מהות פונטית > עיון בלשני היסטורי

כיום מוסכם בין החוקרים שבעברית הקדומה היו רק העיצורים הסותמים b‏, g‏, d‏, k‏, p ו-t.[דרוש מקור] בשלב מסוים חל תהליך של חיכוך, כלומר העיצורים הסותמים שאינם נחציים ואינם מוכפלים בדגש חזק, התגוונו וקיבלו אופן הגייה נוסף – חוכך. הסיבה לתהליך היא הידמות של העיצור לתנועה שלפניו, ולכן הוא קרה רק בעיצור שאחרי תנועה.
החוקרים לא מסכימים אלה עם אלה לגבי הזמן שבו חל התהליך הזה. יש המקדימים אותו לתקופת בית ראשון ויש המאחרים אותו עד סוף תקופת בית שני.[דרושה הבהרה][דרוש מקור] עדות חלקית בנושא עולה מתעתיקי השמות בתרגום השבעים, שם האותיות בג"ד מתועתקות תמיד בביצוע הסותם [βγδ], ואילו האותיות כפ"ת מתועתקות לעיתים בביצוע הסותם [κπτ] ולעיתים בביצוע החוכך [χφθ]. ייתכן שהדבר מעיד על שלב מעבר בעברית, שבו תהליך החיכוך כבר החל בעיצורים האטומים, אך טרם החל בעיצורים הקוליים. ביוונית של אותה תקופה לא היו קיימות אותיות נפרדות לייצוג הפונמות החוככות של בג"ד (ביוונית מודרנית ההפך הוא הנכון – אותיות אלו [βγδ] חוככות בלבד).
בתקופת הביניים של העברית אבדה ההגייה הכפולה של חלק מן העיצורים בחלק מן המקומות. בעברית החדשה יש הגייה כפולה של עיצורי בכ"פ בלבד, משום שהיא הושפעה בעניין זה מהמסורות שבהן לא הייתה הגייה כפולה בעיצורי גד"ת. הגייה כפולה בכל אותיות בג"ד כפ"ת נשתמרה בהגייה התימנית.
מחלוקת נוספת בין החוקרים היא אם שני הביצועים של כל עיצור היו שתי פונמות שונות או שהיו אלופונים של אותה פונמה. בעברית החדשה, לכל הדעות הם פונמות נפרדות, כי ההבדל ביניהן יוצר הבדל במשמעות.
מהות פונטית > עיון בלשני היסטורי > אותיות בג"ד כפר"ת

ב"ספר יצירה" מוזכרת רשימה של שבע אותיות מיוחדות ולא שש: ”שבע כפולות בג"ד כפר"ת” (פרק ד', משנה א').
החוקר יהודה ליבס משער שביוונית (ואולי רק יוונית) הקולות כפר"ת היו מנושפות, ובפרט האות רו (ρ) מנושפת כשהיא באה בראש מילה או כשהיא מוכפלת (רק האות השנייה מנושפת). הצורה המנושפת הזאת לפעמים מתורגמת בעברית ל"רה" (למשל "פרהסיה") ובשפות אירופיות ל"rh" (למשל rhetoric). ייתכן והצורה הכפולה של האות רו השפיעה גם על דוברי עברית בסביבה יוונית, כמו יהודי ארץ ישראל, ולכן האות העברית ר הוזכרה כאות שמופיעה בשתי צורות.
סימון דגש קל

סימן הדגש הקל, בצורת נקודה במרכז האות, זהה לסימון של הדגש החזק. הסימן ההפוך לדגש הקל הוא סימן הרפה שלא נוהג כיום בעברית המודרנית.
ההבחנה בין סוגי הדגשים בעברית המודרנית, שבה לא נהגה הדגש החזק, נעשית בדרך כלל לפי הסביבה הפונולוגית. סימן דגש באותיות בג"ד כפ"ת לאחר עיצור שסוגר הברה (היינו, לאחר שווא נח) הוא דגש קל. כמו כן, סימן דגש באותיות בג"ד כפ"ת, הבאות בראש מילה, הוא דגש קל בעברית המודרנית.
כללי מופע הדגש הקל

אותיות בג"ד כפ"ת נדגשות בדגש קל בבואן בראש המילה, וכן בבואן אחרי שווא נח באמצע המילה. בצירופי מילים מסוימים, למשל אַחֲרֵי־כֵן ואַף־עַל־פִּי־כֵן, יש חריגה מכלל זה. ברצף המיליות אַף־עַל־פִּי־כֵן, האות כ' אינה נחשבת בתחילת מילה (כן), אלא באמצעה של מילה ארוכה המורכבת מכמה מיליות מוקפות (אף־על־פי־כן). מאחר שהאות כ' במילית כן אינה באה אחרי שווא נח, אלא אחרי הברה הנסגרת בתנועה פתוחה (הברה פתוחה), האות כ' במילית כן לא תקבל דגש קל. בשל הזיקה החזקה שבין מילים מוקפות, חלק מן הביטויים הללו נוטים להתחבר בהצמדת מילים לכדי מילה אחת. וכך קיבלנו את אֵיפֹה (תולדה של אֵי־פֹה) ואת לְפִיכָךְ (תולדה של לְפִי־כָךְ), שתיהן ללא דגש קל.
כלל זה הוא צמצום של כלל רחב יותר בעברית המקראית, שלפיו אות מאותיות בגד כפת המופיעה בראש מילה המצויה בתוך משפט באה בצורה הרפה, אם המילה שקודמת לה במשפט מסתיימת בתנועה (בהברה פתוחה שלא נסגרת על ידי עיצור). כלל זה לא חל, אם לפני המילה יש הפסקה (פסיק בעברית המודרנית) או אם חל אחד משני כללים שאינם נהוגים היום.
אות בג"ד כפ"ת תהיה רפה, כלומר ללא דגש קל, אחרי תנועה, ודגושה בדגש קל אחרי שווא נח ("אפס תנועה"). במקרא בא החוק הזה לידי ביטוי בכך שבג"ד כפ"ת רפות בכל פעם שהן באות אחרי שווא נע או תנועה. למשל: וּבַבְּהֵמָה֙ וּבְכׇל־הָאָ֔רֶץ  (ב' אחרי תנועה וכ' אחרי שווא נע). במקרא כלל זה רחב יותר וחל גם בראש מילה, אם המילה הקודמת מחוברת אליה (מוטעמת בטעם מחבר/משרת כגון "מרכא") ומסתיימת בתנועה. לעומת זאת, דגש קל יבוא אחרי שווא נח, וגם בראש מילה אם היא פותחת משפט, או אם המילה הקודמת מסתיימת בעיצור, או אם היא מנותקת מהמילה הבאה לפניה על ידי טעם מפסיק מטעמי המקרא, כגון "טפחא".
למרות הכלל הקובע כי בג"ד כפ"ת תהיינה דגושות אחרי שווא נח, ישנן מילים המהוות חריגה מכלל זה, כמו מרבֿד, שרבֿיט או שכבֿה. וכן במשקל קַטְלוּת, שבו נוטים שמות, דוגמת סמכֿות וכן עצבֿות.
ראו גם

פונולוגיה
רשימת עיצורים
דקדוק עברי - מונחים
הערות שוליים

↑  שבע כפולות בג"ד כפר"ת: על הריש הכפולה ועל רקעו של ספר יצירה
↑  כיום בסידורי תפילה רבים מקובל לסמן את הדגש החזק עבה יותר מהדגש הקל, לנוחות האבחנה של המתפללים
↑  תופעת דגש חזק בראש מילה, קיימת רק בטקסט מהמקרא, בסדורים, ובניקוד מאד מוקפד, כשחל דין דחיק.
↑  ראו על כך בפיסקה היסטוריה והפיסקאות שלאחריה במאמר על הדחיק
השווא שתחת האות כ' הוא שווא נח, ולכן האות ת' שאחריו דגושה בדגש קל; תחת האות ת' יש שווא נע, ולכן האות ב' שאחריו אינה דגושה
קיצוניות ורדיקליזם

רדיקליות (באנגלית: Radicalism) הוא מינוח מתחום מדעי החברה המשמש לשם הגדרתן של תנועות וקבוצות חברתיות.
המינוח משמש בכמה אופנים. האחד לתיאור הימצאות בקצה, כלומר לתיאור קבוצות הרחוקות בהשקפותיהן או בגישתן מהקונצנזוס. מינוח זה משמש בהקשר של מיקום יחסי של אותה גישה/השקפה ביחס למכלול הגישות הקיימות באותה חברה. לעיתים רבות מדובר בגישה הדוגלת בשינוי מצב קיים מהשורש.
האופן השני הוא כאשר מתארים גישה המאופיינת בתמיכה מוחלטת וחסרת פשרות באידאולוגיה מסוימת, הכוללת נקיטת פעולות לא מקובלות למען אותה אידאולוגיה לעיתים, הדבר מלווה במוכנות לפעולות המנוגדות לחוק. פעילות כזו נעשית פעמים רבות בטענה כי, כביכול, החוק כשלעצמו אינו לגיטימי. לעיתים האוחזים בגישה קיצונית יטענו לקיומם של צידוקים מוסריים להבנתם לביצוע פעולות אשר נחשבות בדרך כלל כ-לא מוסריות. במקרה כזה משתמשים גם במינוח קיצוניות (Extremism)
הבדלים בין המונחים

המונח רדיקליות לא משמש תמיד בהלימה למונח קיצוניות. בעוד שרדיקליות יכולה להישמע גם מקרב הוגי דעות או אישי ציבור המייצגים קבוצות בולטות, הרי שקיצוניות על פי רוב מתייחסת לשוליים החברתיים. בעוד שקיצוניות לרוב מתנגדת לפשרות, גורמים רדיקליים עשויים לתמוך בפשרות וויתורים.
תפיסה רדיקלית איננה בהכרח קיצונית ותפיסה קיצונית איננה בהכרח רדיקלית. במצב בו הגישה הרווחת על פי הקונצנזוס היא שצריך לשנות את המצב הקיים, תפיסה שתתמוך בהשארת המצב כמו שהוא תיתפס כקיצונית. רדיקליות יכולה להיות נחלת הקונצנזוס בעוד שקיצוניות מעצם הגדרתה היא רחוקה מהקונצנזוס.
שני המונחים הללו מתייחסים לרוב לתיאור גישות פוליטיות. אך שניהם משמשים גם צרכים אחרים בשפה. לדוגמה, החלפה של כל הריהוט בחדר מסוים הוא מעשה רדיקלי מכיוון שחל שינוי מהשורש במראה החדר.
אטימולוגיה והיסטוריה

מקורה של המילה רדיקלי הוא במילה הלטינית radix שמשמעותה "שורש". הדבר מרמז לכך ששינוי רדיקלי הוא שינוי שורשי או עמוק - ההפך משינוי שטחי. השימוש במילה בהקשרים פוליטיים החל במאה השמונה-עשרה ותיאר את המצדדים בדמוקרטיה ליברלית בממלכה המאוחדת ובצרפת. כיום, המושג רדיקלי מזוהה לרוב עם המושג קיצוני, במובן של שמאל או ימין פוליטי הדוגל בשינוי בסיסי ועמוק, ומציב אלטרנטיבה ברורה למרכז הפוליטי. עם זאת, במדינה כמו ונצואלה למשל, השלטון של מפלגת השמאל שנהנה מתמיכה רבה בציבור הוא שלטון רדיקלי. המתנגדים לשלטון שנמנים עם המרכז הפוליטי ושתומכים בהשארת המצב הכלכלי כמו שהוא נתפסים כקיצוניים.
פעילות של קבוצות קיצוניות

הדבקות הרבה במטרות, האופיינית לאנשים בעלי עמדות קיצוניות גורמת להם, בדרך כלל, לפעול בדרכים שונות למען השגת מטרותיהם במידה רבה יותר מאלו שנחשבים למתונים, ובכך לנסות להשפיע על הכלל מעבר למשקלם באוכלוסייה. דבר זה מתאפשר, לא אחת, עקב תופעת הרוב הדומם המאפשר השפעה זו.